Clémence Lefeuvre

Clémence Lefeuvre a oa ur bretiourez vreizhat, ijinet ganti rekipe an amann gwenn. Ganet e voe Clémence Aimée Praud d'an 20 a viz Mae 1860Marilh ar boblañs - Dielloù departamant Cote N - 1860 - 3 E 169 / 12 - Vue 9/20 e Sant-Juluan-Kankell, e Bro-Naoned, lec'h ma varvas d'ar 5 a viz Du 1932Relevé généalogique war Geneanet. Lesanvet e voe « Pabez an amann gwenn » gant ar barner war ar c'heginañ gall Curnonsky. 

 Buhez 
Ganet e voe Clémence Praud en un ti war ribl su al Liger, a-hed sav-douar an Diwazh, e kêriadenn ar ChebuetteHistoire Clémence Lefeuvre à Saint Julien de Concelles La Chebuette, e Restaurant Traiteur Clemence, 2017, lennet d'an 2018-02-01.. Mervel a reas he zad pa oa 12 vloaz. Abred e voe intañvez he mamm eta, ha neuze e sikouras Clémence he mamm en un doare naturel evit ober ar servij ha keginañ.

Goude bezañ dalc'het « Tavarn ar verdeadurezh » gant he mamm e tigoras ur preti e kêriadenn he ganidigezh. En davarn-mañ en em adkave ar verdeidi goude bezañ pesketaet el Liger, oc'h ehanañ evit evañ ur banne ha debriñ ur begad.

Anavezout a rae mat pesketaerien he c'horn-bro. Keginañ a rae ar pezh a veze degaset ganto diardoù, alozed, sandred, bekeded pe staloñPersonnages pittoresques de Nantes et de Loire-Atlantique gant Stéphane Pajot, Le Château-d'Olonne, embannet gant d'Orbestier, 1999, tremen 195 .. Ar pesked a c'halle bezañ grilhet gant tan keuneud pe poazhet gant un hilienn amann teuzet ha servijet pep hini en un asied er sal.

Dimeziñ a reas Clémence gant Léon Lefeuvre, bener-mein anezhañ, d'ar 4 a viz Gouere 1882. He gwaz, sikouret gant Louis Joyer, a savas eviti, evel prof eured, ur preti a vefe brudet a drugarez dezhiKomzoù ar mab-bihan, dastumet ha skrivet en un teuliad lakaet e kerz er preti.. E kêriadenn Chebuette ma oa ganet Clémence 20 vloaz a-raok eo e voe digoret, e-tal al Liger.

Un deiz e teuas tri fratik da verennañ en he freti. Aozañ a reas Clémence pesked al Liger gant hilienn ar vro, gant amann teuzet hag un dakenn gwinegr, hag ouzhpennañ a reas goude chalotez ha pebr gwenn : envel a reas se "amann gwenn"., met e gwirionez e oa un hilienn gozh-tre, an "hilienn wenn", a gaver e-barzh levr L.S.R e 1643.

 Rekipe amann gwenn Clémence 
(aozennoù evit pevar den)
 2 mell chalotez gris
 300 g amann sal
 10 sl gwinêgr gwin
 pebr (diouzh ret e dibenn ar poazhañ)

Diskolpañ fin ar chalotez, lakaat anezho da c'hweziñ hep livañ anezho, 2 da 3 munutenn. Dourennañ gant ar gwinêgr. Lakaat da resediñ betek ma vo tost da sec'h, ha goude lakaat an amann e tammoù bihan. Treiñ hep diskrog a-benn kaout ul livrizhenn hag un hilienn eliek.

 Enorioù 
Dibabet e voe hec'h anv e-pad ur c'hendoniadur foran e Naoned e 2015. Badizet e voe ar blasenn Clémence-Lefeuvre gant ar c'huzul-kêr d'ar 7 a viz Here 2016.. Un hent hag ur c'hal Clémence-Lefeuvre a zo ivez e Sant-Juluan-Kankell, hag un alez Clémence-Lefeuvre e Gwerzhav.

Ur priz gwinoniezh eus rannvro ar Muskadig, gant ur juri gwregel, a zoug hec'h anv..

 Skeudennoù 

 Liamm diavaez 
 "Gastronomie et Tourisme, A travers la Bretagne avec quatre cordons bleus.", pennad-skrid gant Curnonsky, barnour war ar c'heginañ, e-barzh Paris-soir, 6 a viz Here 1929, p. 5/6.

 Notennoù ha daveoù 

 Gwelet ivez
 Keginerezh Breizh

Rummad:Ganedigezhioù 1860
Rummad:Marvioù 1932
Rummad:Keginerezed Breizh
Rummad:Sant-Juluan-Kankell